
P Á L Y Á Z A T I    F E L H Í V Á S
Budapest Főváros Önkormányzata

a "Közalkalmazottak jogállásáról szóló" 1992. évi XXXIII. törvény alapján
pályázatot hirdet
a Fővárosi Önkormányzat fenntartásában megalapításra kerülő Gazdasági Szervezetek (GSZ) intézményvezetői állásainak betöltésére – 15 álláshely

(amennyiben a munkavégzés helyét kivéve azonosak a feltételek: általános feltételek)
A közalkalmazotti jogviszony időtartama:
határozatlan idejű közalkalmazotti jogviszony
Beosztás:
vezető (igazgató) (magasabb vezető)
A magasabb vezetői megbízás időtartama:
2011. szeptember 1-jétől 2016. augusztus 31-ig
A közalkalmazotti jogviszony kezdő napja:
2011. szeptember 1.
Foglalkoztatás jellege:
teljes munkaidő
A beosztáshoz tartozó, illetve a vezetői megbízással járó lényeges feladatok:
Az intézmény pénzügyi-számviteli, gazdasági, műszaki tevékenységének szervezése, irányítása, ellenőrzése. A gazdálkodási tevékenységhez kapcsolódó szabályzatok készítése, folyamatos karbantartása. Költségvetés, költségvetési beszámolók készítése, évközi adatszolgáltatások, az intézmény tevékenységével összefüggő közbeszerzési feladatok, személyzeti és munkaügyi feladatok szervezése, irányítása. Az intézményi gazdálkodás törvényességének, a hatékony és eredményes feladat ellátás megvalósításának folyamatos ellenőrzése. Külső szervezetek számára készített adatszolgáltatások szervezése, ellenőrzése, bevallások, statisztikai jelentések készíttetése. Pályázatok figyelése, a pályázatok elkészítése, az elszámolás lebonyolítása. Kapcsolattartás a fenntartóval, társintézményekkel, egyéb szakhatóságokkal. Ellenőrzésekben való aktív részvétel. Közreműködik a szerződések előkészítésében, megkötésében, valamint a vagyoni jogot vagy kötelezettséget érintő egyéb megállapodások előkészítésében. Felelős a közpénzek felhasználásával, a köztulajdon használatának nyilvánosságával, átláthatóbbá tételével és ellenőrzésének bővítésével összefüggő jogszabályok, valamint az államháztartás működési rendjéről szóló 292/2009. (XII. 19.) Korm. rendelet rendelkezései alapján ellátandó feladatok, adatszolgáltatások teljesítéséért.
A költségvetési szerv vezetője a fenntartó felügyelete és ellenőrzése mellett önállóan vezeti és korlátozás nélkül képviseli a költségvetési szervet, ellátja az alapító okirat szerinti tevékenységeket, munkáltatója a költségvetési szerv közalkalmazottainak, felel az intézmény vagyonkezelésébe adott vagyon rendeltetésszerű használatáért és hasznosításáért, együttműködik a költségvetési szervet érintő önkormányzati döntések meghozatalában, felel a költségvetési szervben folyó szakmai munkáért és a költségvetés végrehajtásáért.
Illetmény és juttatások:
A pályázó illetménye és illetménypótléka a közalkalmazottak jogállásáról szóló 1992. évi XXXIII. törvény és a közalkalmazottak jogállásáról szóló 1992. évi XXXIII. törvény végrehajtásáról a helyi önkormányzatok által fenntartott szolgáltató feladatokat ellátó egyes költségvetési intézményeknél rendelkező 77/1993. (V. 12.) Korm. rendelet alapján kerül megállapításra.
Pályázati feltételek:
· a vezetői megbízást az kaphat, aki a munkáltatóval közalkalmazotti jogviszonyban áll, vagy a megbízással egyidejűleg közalkalmazotti munkakörbe kinevezhető,
· büntetlen előélet, 
· cselekvőképesség,
· betöltött 18 év, 
· magyar állampolgárságú, vagy külön jogszabály szerint a szabad mozgás és tartózkodás jogával rendelkező, illetve bevándorolt vagy letelepedett személy, 
· felsőoktatásban szerzett pénzügyi-számviteli végzettség, vagy felsőoktatásban szerzett egyéb végzettség, szakképzettség és emellett legalább regisztrált államháztartási mérlegképes könyvelői képesítés
· felhasználói szintű MS Office (irodai alkalmazások), 
· vagyonnyilatkozat tételi eljárás lefolytatása,
· nem áll olyan foglalkozástól eltiltás hatálya alatt, amely a közalkalmazotti jogviszony létesítését nem teszi lehetővé.

Az igazgatói megbízás vagyonnyilatkozat–tételi kötelezettséggel jár.
A pályázat részeként benyújtandó iratok, igazolások:
· a pályázó jelentkezése a pályázatra,
· a pályázó szakmai gyakorlatát igazoló szakmai önéletrajza,
· az intézmény vezetésére vonatkozó szakmai program, 
· 3 hónapnál nem régebbi hatósági erkölcsi bizonyítvány, 
· az álláshely betöltéséhez szükséges képesítés meglétét igazoló okmány(ok) másolata, 
· nyilatkozatok:
a) személyes adatok megismeréséhez az elbírálásban részt vevő személyek részére (a pályázónak a személyes adatok védelméről és a közérdekű adatok nyilvánosságáról szóló 1992. évi LXIII. törvény alapján nyilatkoznia kell arról, hogy hozzájárul-e teljes pályázati anyagának a véleményezők és döntéshozók részére történő sokszorosításához, továbbításához)
b) a közalkalmazotti jogviszony 4 hónapos próbaidejének elfogadásáról
c) az állás betöltésénél összeférhetetlenséget eredményező körülmény nem áll fenn, illetve azokat a kinevezése időpontjáig megszünteti,
d) a kinevezést megelőző egészségügyi alkalmasságát igazoló üzemorvosi vizsgálatnak aláveti magát
A pályázat elbírálásánál előnyt jelent:
· közoktatásban szerzett gazdasági vezetői tapasztalat
Elvárt kompetenciák: 
· kiváló szintű döntési képesség, kiemelkedő kommunikációs és tárgyalóképesség, szakma iránti elkötelezettség 
A pályázat benyújtásának határideje: a Kormányzati Személyügyi Szolgáltató és Közigazgatási Képzési Központ (KSZK) honlapján történő megjelenést követő 30. napon jár le.
A pályázat benyújtásának formája: írásban kettő azonos szövegű és mellékletű példányban, zárt borítékban (egy példányt nem kérünk összefűzni).

A pályázat benyújtásának helye: 	Budapest Főváros Önkormányzata Központi Ügyfélszolgálati Iroda 1052 Budapest Bárczy u.1-3. 
Kérjük a borítékon feltüntetni a pályázati adatbázisban szereplő azonosító számot: …/…./2011. és azt, hogy „GSZ PÁLYÁZAT”,valamint a beosztás megnevezését:GSZ vezető.

A pályázattal kapcsolatban érdeklődni lehet:
Humán Erőforrás Menedzsment Főosztály, dr Kigyóssyné Privitzer Györgyi 1-327-1570

A pályázat elbírálásának rendje:
A beérkezett pályázati anyagok átvizsgálása után, a pályázati kiírásnak megfelelt jelentkezőket eseti bizottság hallgatja meg, majd a bizottság javaslata alapján a Közgyűlés következő ülésén dönt az intézményvezető személyét illetően. A pályázók döntést követően írásban kapnak értesítést.

Pályázat elbírálásának várható határideje: A Fővárosi Közgyűlésnek a pályázat benyújtási határidejét követő első ülésén. 

Munkáltató megnevezése és a munkavégzés helye:

